Musi HIV/Aids itshi kwama vhutshilo havho ...

A vho ngo hangwiwa

Khamusi vha muṅwe wa vha miḽioni vha re kha shango ḽashu vhane HIV/Aids ndi ngoho i vhavhaho kha vhutshilo havho. Sa vhunzhi ha avho vha kwameaho nga HIV/Aids, vha nga vha vha tshi lwa na vhuḓipfi vhu ngaho sa u sa vha na thuso na u xelelwa, musi vha tshi khou ofha uri vhone kana vhathu vha re tsini navho vha nga ṱutshelwa.

Mudzimu u na ndavha!

Bivhili i sumbedza zwauri Mudzimu u na lufuno lwo khetheaho na u vha na ndavha na avho vho laṱedzwaho na u sa katelwa kha tshitshavha. Musi vha tshi pfa vho laṱedzwa, Mudzimu u vha tsini navho.

Ri khuda nga Mudzimu,

ndi Ene maanḓa ashu,

ha kundwi u ri lamulela khomboni.

DZIPHISALEMA 46:1

“Iḓani ha Nṋe noṱhe ni lemelwaho no ziamedzwaho nga mihwalo, ndi ḓo ni rula. Ḓihweseni dzhogo yanga ni gude kha Nṋe; ndo vuḓa, ndi na mbilu ya u ḓiṱukufhadza; ndi hone ni tshi ḓo rudza mbilu. Dzhogo yanga a i gogoni, muhwalo wanga a u lemeli.”

MATIOSI 11:28-30

Yesu o ḓa fhano shangoni uri a vhe Mutshidzi waḽo; hu si Muhaṱuli

“Mudzimu shango o ḽi funa zwihulu lwe a vhuya a kumedza Murwa wawe muthihi fhedzi, uri muṅwe na muṅwe ane a mu fulufhela a si lovhe, tshawe hu vhe u wana vhutshilo vhu sa gumi. Mudzimu a tshi ruma Murwa shangoni o vha a sa khou itela u haṱula shango, ho vha hu uri a tshidze shango ngae.

“Ane a mu ṱanganedza ha nga haṱulwi.”

JOHANISI 3:16-18a

Nṋe ndi a zwi ḓivha uri

Mulifheli wanga u a tshila;

u ḓo fhedza nga u ḓa a kunda ḽifhasi.

Nangwe lukanda lwanga lu tshi ḓo vha lwo no ṱahala,

ndi ḓo vhona Mudzimu ndí kha muvhili wonouno,

Mudzimu ndi ḓo mu vhona.

Ndi ḓo mu vhona nga anga maṱo, e si a muṅwe;

mbilu yanga i nyengela zwenezwo!

JOBO 19:25-27

Thabelo dza fulufhelo kha vha shengelaho

“Ni songo ofha, ndi na inwi;

ndi Mudzimu waṋu,

ni songo ḽa mbilu;

ndi ḓo ni ṋea nungo nda ni farisa,

ndi ḓo ni tika

nga tshanḓa tshanga tsha maanḓa.”

YESAYA 41:10

Ngavhe Muṋe washu Ene muṋe Ṋemulalo a tshi ni ṋea mulalo misi yoṱhe hoṱhe-hoṱhe!

2 VHATHESALONIKA 3:16a

Kha vha founele Aids Helpline kha: 0800 012 322 kana kereke yapo u itela ngeletshedzo.

*Vese dza maṅwalwa dzo dzhiiwaho kha Bivhili ya Tshivenḓa ya 1998.

Zwo ganḓiswa na u phaḓaladzwa nga vha Bible Society of South Africa.

www.biblesociety.co.za

Bibles and audio Bibles are available on the BibleSA-app